CELEX: 62009TN0299
Language: sk
Date: 2009-07-29 00:00:00
Title: Vec T-299/09: Žaloba podaná 29. júla 2009 — Gühring/ÚHVT (kombinácia kručinovej žltej a striebrosivej farby)

24.10.2009   
            
            
               SK
            
            
               Úradný vestník Európskej únie
            
            
               C 256/27
            
         Žaloba podaná 29. júla 2009 — Gühring/ÚHVT (kombinácia kručinovej žltej a striebrosivej farby)
   (Vec T-299/09)
   2009/C 256/51
   Jazyk konania: nemčina
   
      Účastníci konania
   
   
      Žalobkyňa: Gühring OHG (Albstadt, Nemecko) (v zastúpení: A. von Mühlendahl a H. Hartwig, Rechtsanwälte)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Návrhy žalobkyne
   
   
               —
            
            
               zrušiť rozhodnutie prvého odvolacieho senátu žalovaného z 30. apríla 2009 vo veci R 1330/2008-1,
            
         
               —
            
            
               zrušiť rozhodnutie prieskumového oddelenia žalovaného z 21. júla 2008, ktorým bola odmietnutá prihláška ochrannej známky žalobkyne č. 6 703 581,
            
         
               —
            
            
               konštatovať, že prihlasovaná ochranná známka č. 6 703 581 spĺňa podmienky článku 7 ods. 1 písm. b) nariadenia (ES) č. 207/2009 (1),
               subsidiárne
            
         
               —
            
            
               zrušiť rozhodnutie prvého odvolacieho senátu žalovaného z 30. apríla 2009 vo veci R 1330/2008-1,
            
         
               —
            
            
               zaviazať žalovaného na náhradu trov konania vrátane trov konania vynaložených žalobkyňou pred odvolacím senátom.
            
         
      Žalobné dôvody a hlavné tvrdenia
   
   
      Prihlasovaná ochranná známka Spoločenstva: ochranná známka pozostávajúca z kombinácie kručinovej žltej a striebrosivej farby pre tovary zaradené v triede 7 (prihláška č. 6 703 581).
   
      Rozhodnutie prieskumového pracovníka: odmietnutie prihlášky.
   
      Rozhodnutie odvolacieho senátu: zamietnutie odvolania.
   
      Dôvody žaloby: porušenie článku 7 ods. 1 písm. b) nariadenia č. 207/2009, keďže prihlasovaná ochranná známka má rozlišovaciu spôsobilosť. Ďalej porušenie procesného práva, konkrétne článku 75 a článku 76 ods. 1 nariadenia č. 207/2009.
   
      (1)  Nariadenie Rady (ES) č. 207/2009 z 26. februára 2009 o ochrannej známke Spoločenstva (Ú. v. EÚ L 78, s. 1).